text: Tyve kastede med knive i villa
  10 januar 2014 kl. 09.53
  En villa i Favrvrå sydvest for Christiansfeld var torsdag udsat for et usædvanligt indbrud. Det skriver dagens.dk.
  Tyve brød ind i et hus nær Christiansfeld og fandt knive, der blev kastet rundt i et soveværelse. Desuden blev der spredt chips ud i hele huset.
  Tyven eller tyvene brød et vindue op til soveværelset og gik ind i huset.
  - De fandt nogle køkkenknive i køkkenet og gik ind i soveværelset og kastede rundt med dem derinde. Desuden fandt de poser med chips og de blev tømt ud i hele huset, fortæller Rune Jensen fra lokalpolitiet i Kolding, til dagens.dk.
  Tyvene slap væk med nogle mønter. Indbruddet skete mellem klokken 15 og 20.35.
  